wickkiey/tamil-wikipedia-chunked huggingface dataset:
# இரக்சன்

**இரக்சன்** (*Rakshan*) மேலும் பிரபலமாக **வீஜே இரக்சன்** என அழைக்கப்படும் (16 ஏப்ரல் 1991) இவர் இந்தியத் தொலைக்காட்சி தொகுப்பாளர் ஆவார். தற்போது விஜய் தொலைக்காட்சியில் பணி புரிகிறார் . கலக்க போவது யாரு? பருவங்கள் 5,6,7 போன்ற நிகழ்ச்சிகளை தொகுத்து வழங்கினார். இதற்கு ராஜ் தொலைக்காட்சி, கலைஞர் தொலைக்காட்சி ஆகியவற்றில் பணியாற்றினார். 2020ஆம் ஆண்டில், இயக்குநர் தேசிங்கு பெரியசாமி இயக்கிய கண்ணும் கண்ணும் கொள்ளையடித்தால் படத்தில் நடிகராக அறிமுகமானார். இந்தப் படத்தில் துல்கர் சல்மானுடன் முக்கிய வேடத்தில் நடித்தார்.
# திரு (இயக்குநர்)

**திரு கிருஷ்ணமூர்த்தி** (*Thiru* ; பிறப்பு: சூலை 6, 1979) ஓர் இந்திய திரைப்பட இயக்குநரும், திரைக்கதை ஆசிரியரும் ஆவார். இவர் தமிழ்த் திரைப்படங்களில் பணியாற்றுகிறார். இவர் தீராத விளையாட்டு பிள்ளை (2010), சமர் (2013) , நான் சிகப்பு மனிதன் (2014) போன்ற படங்களை இயக்கியுள்ளார்.
# திரு (இயக்குநர்)

## தொழில்

சத்யம் (2008) படத்தில் இயக்குநர் ஏ. ராஜசேகரிடம் உதவி இயக்குநராக பணியாற்றிய பிறகு, மூன்று முன்னணி நடிகைகளுடன் விஷால் நடித்த "தீராத விளையாட்டுப் பிள்ளை" (2010) மூலம் திரு இயக்குநராக அறிமுகமானார். படம் கலவையான விமர்சனங்களைப் பெற்றது. மேலும், திரையரங்க வசூலில் வெற்றி பெற்றது. அதன் பிறகு இவர் மீண்டும் விஷாலுடன் சேர்ந்து "சமர் "(2013), "நான் சிகப்பு மனிதன்" (2014) ஆகிய இரண்டு படங்களை இயக்கினார்.
# திரு (இயக்குநர்)

## சொந்த வாழ்க்கை

இவர் திரைப்பட இயக்குநர் அகத்தியனின் மகள் கனி என்பவரை மணந்தார். தம்பதியருக்கு தியா, தஷ்மாய் என இரு மகள்கள் உள்ளனர்.
# திரு (இயக்குநர்)

## திரைப்பட வரிசை

| 2010 | தீராத விளையாட்டுப் பிள்ளை | விஷால், நீத்து சந்திரா, சாரா-ஜேன் டயஸ், தனுஸ்ரீ தத்தா | தமிழ் |  |
| --- | --- | --- | --- | --- |
| 2013 | சமர் | விஷால், திரிசா, சுனைனா | தமிழ் |  |
| 2014 | நான் சிகப்பு மனிதன் | விஷால், லட்சுமி மேனன், இனியா | தமிழ் |  |
| 2018 | திரு.சந்திரமௌலி | கார்த்திக், கௌதம் கார்த்திக், ரெஜினா கசாண்ட்ரா, வரலட்சுமி சரத்குமார் | தமிழ் |  |
| 2019 | *சாணக்யா* | கோபிசந்த், மெஹ்ரீன் பிர்சாடா, சாரீன் கான் | தெலுங்கு | } |
# அனிஷ் குருவில்லா

**அனிஷ் யோகன் குருவில்லா** (Anish Kuruvilla) ஓர் இந்திய திரைப்பட நடிகரும், இயக்குநரும் ஆவார். இவர் முக்கியமாக தெலுங்குத் திரைப்பட துறையில் பணிபுரிகிறார் .  
இயக்குனராவதற்கு முன், இவர் சேகர் கம்முலாவுடன் நிர்வாக தயாரிப்பாளராக இருந்தார். *டாலர் ட்ரீம்ஸ்* (2000) படத்தில் முக்கியக் கதாபாத்திரத்தில் நடித்திருந்தார். மேலும் *ஆனந்த்* (2004) படத்தில் துணை வேடத்தில் நடித்தார். 12 வருடங்கள் நடிப்பில் இருந்து ஓய்வு எடுத்த பிறகு, 2016ஆம் ஆண்டு வெளியான *பெல்லி சூப்புலு* திரைப்படத்தில் ஒரு முக்கியக் கதாபாத்திரத்தில் நடித்தார். இந்திய துடுப்பாட்ட வீரர் மகேந்திரசிங் தோனியின் வாழ்க்கை வரலாற்று படத்திலும் இவர் தோன்றினார்.
# அனிஷ் குருவில்லா

## ஆரம்ப கால வாழ்க்கை

குருவில்லா ஒரு மலையாளி குடும்பத்தில் பிறந்து ஐதராபாத்தில் வளர்ந்தார். இவர் இராமந்தபூரில் உள்ள ஐதராபாத்து பொதுப் பள்ளியில் பயின்றார்.
# அனிஷ் குருவில்லா

## தொழில்

சேகர் கம்முலாவின் முதல் படமான *டாலர் ட்ரீம்ஸ்* என்ற படத்தில் வேடத்தில் அறிமுகமானார். மேலும் *ஆனந்த்* திரைப்படத்திலும் துணை வேடத்தில் நடித்தார். இவர் 2016ஆம் ஆண்டு *பெல்லி சூப்புலு* திரைப்படத்தில் தோன்றினார். இவர் இயக்குநராக அறிமுகமாகும் முன் நாகேஷ் குக்குனூர், மணிசங்கருடன் உதவி இயக்குநராக பணி புரிந்தார். சேகர் கம்முலா தயாரித்த *ஆவக்காய் பிரியாணி படத்திலும், முன்னணி நடிகராக இருக்கும் சர்வானந்த் தயாரித்த *கோ அண்டே கோட்டி'' என்ற படத்திலும் பணியாற்றினார்.
# டாணா (திரைப்படம்)

**டாணா** (*Taana*) என்பது 2020ஆம் ஆண்டு வெளியான தமிழ் காதல் நகைச்சுவைத் திரைப்படமாகும். இதனை யுவராஜ் சுப்ரமணி இயக்கியிருந்தார். இப்படத்தில் வைபவ், நந்திதா ஆகியோர் முக்கிய வேடங்களில் நடித்துள்ளனர்.
# டாணா (திரைப்படம்)

## கதைச் சுருக்கம்

காவலர்களின் குடும்பத்தில் ஒரே மகனாக பிறந்த சக்தி ( வைபவ் ) தனது குரல் கோளாறு காரணமாக காவல் துறையில் சேர மறுக்கிறார். சக்தி கவலைப்பட்டாலோ அல்லது பதற்றம் அடைந்தாலோ பெண் குரலில் பேசுவார். ஒரு அப்பாவிப் பெண்ணின் கொலைக்குப் பின்னால் இருக்கும் குற்றவாளிகளைக் கண்டுபிடிக்க சக்தி தனது குறைகளை எப்படிக் களைந்து காவல்துறையில் இணைகிறார் என்பதுதான் படம்.
# டாணா (திரைப்படம்)

## நடிகர்கள்

- சக்திவேலாக வைபவ்
- இளம் சக்திவேலாக சுரேந்தர் கேபிஒய்
- நிவேதாவாக நந்திதா
- தூமாவாக யோகி பாபு
- சக்தியின் தந்தையாக பாண்டியராஜன்
- ஹரீஷ் பேரடி
- வேல ராமமூர்த்தி
- 'பசங்க' சிவக்குமார்
- சதியின் தாயாராக உமா பத்மநாபன்
# டாணா (திரைப்படம்)

## தயாரிப்பு

வைபவ் 2018இல் இயக்குநர் செல்வராகவனின் உதவியாளரான யுவராஜ் இயக்கத்தில் *டாணா* என்ற படத்தில் பணியாற்ற ஒப்பந்தம் செய்யப்பட்டார். "டாணாகாரன்" (காவல்துறை) என்ற தமிழ் சொல்லை அடிப்படையாகக் கொண்டு இப்படத்திற்கு "டாணா" என்று பெயரிடப்பட்டுள்ளது. நந்திதா, பாண்டியராஜன், யோகி பாபு, ஹரீஷ் பேரடி ஆகியோர் துணை வேடங்களில் நடிக்க ஒப்பந்தம் செய்யப்பட்டனர். ஹரீஷ் பேரடி எதிர்மறையான பாத்திரத்தில் நடித்தார். பாண்டியராஜன் வைபவ் கதாபாத்திரத்தின் தந்தையாக நடித்தார். இப்படத்தின் படப்பிடிப்பு இராணிப்பேட்டையில் நடைபெற்றது.  
விஷால் சந்திரசேகர் இசையமைக்க ஒப்பந்தம் செய்யப்பட்டார். குறிப்பாக 'நீ மயக்குர' என்ற பாடலுக்கு 40 வயலின்களைப் பயன்படுத்தினார். அனைத்துப் பாடல் வரிகளையும் கு. கார்த்திக் எழுதியுள்ளார்.
# மாயநதி

***மாயநதி*** (*Maayanadhi*) என்பது 2020 வெளியான தமிழ் மொழி நாடகத் திரைப்படமாகும். இதில் ஆடுகளம் நரேன், வெண்பா, அபிசரவணன், அப்புக்குட்டி ஆகியோர் முன்னணி வேடங்களில் நடித்துள்ளனர். அசோக் தியாகராஜன் இயக்குநராக அறிமுகமாகி இப்படத்தை எழுதி, தயாரித்துள்ளார்.
# மாயநதி

## நடிகர்கள்

- கௌசல்யாவாக வெண்பா
- கௌசல்யாவின் அப்பாவாக ஆடுகளம் நரேன்
- செந்திலாக அபி சரவணன்
- மணியாக அப்புக்குட்டி
- கௌசல்யாவின் மாமாவாக தமிழ் வெங்கட்
- மார்ட்டினா மிஸ் ஆக துர்கா வேணுகோபால்
# மாயநதி

## தயாரிப்பு

பிப்ரவரி 2018 இல் அதிகாரப்பூர்வமாக இந்த திட்டம் தொடங்கப்பட்டது. அசோக் தியாகராஜன் தான் புதிதாக நிறுவிய ராஜி நிலா முகில் பிலிம்ஸ் (RNM FILMS) புரொடக்ஷன்ஸ் பதாகையின் கீழ், இந்த முயற்சியின் இயக்குநராகவும் தயாரிப்பாளராகவும் அறிமுகமாகிறார். நடிகர்களில் வெண்பா, அபிசரவணன், ஆடுகளம் நரேன் ஆகியோர் நடிக்க ஒப்பந்தம் செய்யப்பட்டனர். அப்புக்குட்டி முக்கிய வேடத்தில் நடிக்க ஒப்பந்தம் செய்யப்பட்டார்.  
பவதாரிணி இசை அமைப்பாளராக தேர்வு செய்யப்பட்டார். இதற்கிடையில், இந்த படத்திற்கு முறையே ஸ்ரீனிவாஸ் தேவம்சம் ஒளிப்பதிவாளராகவும், கோபி கிருஷ்ணா படத் தொகுப்பாளராகவும், மயில் கிருஷ்ணன் கலை இயக்குநராகவும் ஒப்பந்தம் செய்யப்பட்டனர். மாயநதி 31 சனவரி 2020 அன்று வெளியானது.
# மாயநதி

## ஒலிப்பதிவு

படத்துக்கு பவதாரிணி இசையமைத்துள்ளார். ஒலிச்சுவடு வெளியீட்டு விழாவில் யுவன் சங்கர் ராஜா, அமீர் ஆகியோர் சிறப்பு விருந்தினர்களாக கலந்து கொண்டனர்.
# மாயநதி

## விமர்சனம்

தி டைம்ஸ் ஆஃப் இந்தியா படத்திற்கு ஐந்தில் இரண்டு நட்சத்திரங்களைக் கொடுத்து, "ஒரு சிறந்த கதை அவர்களுக்கு [படத்தின் நடிகர்களுக்கு] மேலும் உதவியிருக்கும்" என்று கூறியது. *ஏசியன் ஏஜ்* படத்திற்கு ஐந்து நட்சத்திரங்களில் இரண்டரை நட்சத்திரங்களை வழங்கியது. மேலும் "ஒரு இறுக்கமான கதை மற்றும் இன்னும் கொஞ்சம் ஒத்திசைவு இருந்திருந்தால் படத்தை மேம்படுத்தியிருக்கும்" என்று எழுதியது.
# அடவி (திரைப்படம்)

***அடவி*** ( *Adavi* ) என்பது 2020 ஆம் ஆண்டு வெளியான தமிழ் மொழி காதல் அதிரடித் திரைப்படமாகும். ஜி. ரமேஷ் இயக்கிய இப்படத்தில் வினோத் கிஷன், அம்மு அபிராமி ஆகியோர் முக்கிய வேடங்களில் நடித்துள்ளனர். படத்தின் தயாரிப்பாளர் சாம்பசிவம் எதிர்மறையான பாத்திரத்தில் அறிமுகமானார்.
# அடவி (திரைப்படம்)

## கதை

ஒரு மலையிலுள்ள பழங்குடியினர் பேராசை பிடித்த தோட்ட உரிமையாளரிடமிருந்து எவ்வாறு தங்கள் நிலத்தைக் காப்பாற்ற முயற்சிக்கின்றனர் என்பதே கதையாகும்.
# அடவி (திரைப்படம்)

## நடிகர்கள்

- வினோத் கிஷன்
- அம்மு அபிராமி
- தோட்ட உரிமையாளராக ஆர். என். ஆர். மனோகர்
- சூப்பர் சுப்பராயன்
- முத்துராமன்
- கே. சாம்பசிவம்
- அட்டப்பாடி ராதாகிருஷ்ணன்
- ரோபோ சந்துரு
# அடவி (திரைப்படம்)

## தயாரிப்பு

முன்னதாக *கல்லாட்டம்* (2016) படத்தை இயக்கிய ஜி. ரமேஷ், முக்கிய நடிகர்கள் தவிர பல புதிய முகங்களைக் கொண்ட ஒரு படத்தில் ஒப்பந்தம் செய்தார். பணக்காரர்களுக்கும் பூர்வீக குடிமக்களுக்கும் இடையிலான நிலப் பிரச்சனையை மையமாக வைத்து இந்தப் படம் உருவானது. இப்படத்தின் படப்பிடிப்பு கோத்தகிரி அருகே உள்ள மேட்டுக்கல்லில் 20 நாட்களில் இரண்டு கட்டமாக படமாக்கப்பட்டது.
# அடவி (திரைப்படம்)

## ஒலிப்பதிவு

படத்துக்கு சரத் ஜடா இசையமைத்துள்ளார்.
# அடவி (திரைப்படம்)

## வெளியீடு

தி டைம்ஸ் ஆஃப் இந்தியா படத்திற்கு ஐந்தில் இரண்டு நட்சத்திரங்களைக் கொடுத்தது. தி டெக்கன் குரோனிக்கள்<nowiki/>படத்திற்கு அதே மதிப்பீட்டைக் கொடுத்து, ஒளிப்பதிவைப் பாராட்டி படத்தின் திரைக்கதையை விமர்சித்தது.
# சூழலியலும் சட்டமும்

**சூழலியல் மற்றும் சட்டம்** (*Ecology and Law*) என்பது நார்வே நாட்டில் உள்ள பெலோனோ சுற்றுச்சூழல் உரிமைகள் மையத்தின் செயிண்ட் பீட்டர்சுபர்க் கிளையால் வெளியிடப்பட்ட ஒரு காலாண்டு இதழாகும் . லினா கிரெய்ன் 2008 ஆம் ஆண்டு முதல் இதன் தலைமை பத்திரிகை ஆசிரியராக இருந்து வருகிறார். 2002 ஆம் ஆண்டு முதல் இந்நிறுவனம் புத்தகங்களை வெளியிடத் தொடங்கியது.
# சூழலியலும் சட்டமும்

## நோக்கம்

பத்திரிகையின் முக்கிய நோக்கம் உருசியாவில் "குடிமக்களின் சுற்றுச்சூழல் உரிமைகளைப் பாதுகாத்தல்" ஆகும்.
# சூழலியலும் சட்டமும்

## முன்னாள் ஆசிரியர்கள்

பத்திரிகையின் நிறுவன ஆசிரியர் கிரிகோரி பாசுகோ ஆவார், 2002-2008 ஆம் ஆண்டு காலம் வரை இப் பதவியில் பணியாற்றினார். இவருக்குப் பின் எகோரெங்கோ அலெக்சாண்டர் பதவியேற்றார். பத்திரிகையின் வலைத்தளத்தின்படி, பாசுகோ 2002 ஆம் ஆண்டில் "உருசிய பசிபிக் கடற்படையின் கடற்படைத் தளங்களில் அணுசக்தி பாதுகாப்பை மீறிய வழக்குகளின் பாதுகாப்புக்காக" சிறையில் அடைக்கப்பட்டார்.
# தேடு

***தேடு*** ( *Thedu* ) என்பது ஈஸ்வர் இயக்கத்தில் 2020இல் வெளியான தமிழ் மொழித் திரைப்படமாகும். இப்படத்தில் சந்தோஷ் சஞ்சய், மேகனா, சிவகாசி முருகேசன் ஆகியோர் நடித்துள்ளனர்.
# தேடு

## நடிகர்கள்

- சந்தோஷ் சஞ்சய்
- மேகனா
- சிவகாசி முருகேசன்
- காமராஜ்
- இராணி
# தேடு

## தயாரிப்பு

*இணைய தலைமுறை* (2016) படத்திற்கு பிறகு இயக்குநர் ஈஸ்வர் இயக்கும் இரண்டாவது படம் இது. எதிமறை வேடங்களில் நடித்து வந்த சஞ்சய் இந்தப் படத்தின் மூலம் நாயகனாக அறிமுகமாகிறார். கடைசியாக உறுதிகொள் (2017) படத்தில் நடித்த மேகனா இவரது காதலியாக நடிக்கிறார். இந்தப் படத்தின் மூலம் தயாரிப்பாளராக மாறிய சிவகாசி முருகேசன் வில்லனாகவும் நடிக்கிறார்.
# தேடு

## விமர்சனம்

தி டைம்ஸ் ஆஃப் இந்தியா படத்திற்கு ஐந்து நட்சத்திரங்களில் ஒன்றைக் கொடுத்து, " பார்வையாளர்களின் கவனத்தை ஈர்க்கத் தகுந்த அம்சம் இல்லாததால், தேடு போன்ற படங்கள் ஏன் தயாரிக்கப்படுகின்றன என்பது ஆச்சரியமாக இருக்கிறது".. இயற்கை விளக்குகளைப் பயன்படுத்தி "ஒளிப்பதிவு" செய்யப்பட்டுள்ளது. தயாரிப்பாளர் தன்னிடம் உள்ள எளிய உபகரணங்களைப் பயன்படுத்தி வேலையைச் சிறப்பாகச் செய்துள்ளார். . . . மாலை மலரின் ஒரு விமர்சகர் படத்திற்கு எதிர்மறையான விமர்சனத்தை அளித்தார்.
# குமைல் நஞ்சியானி

**குமைல் அலி நஞ்சியானி** (பிறப்பு: மே 2, 1978) என்பவர் பாக்கித்தானிய நாட்டு நடிகர், நகைச்சுவையாளர் மற்றும் திரைக்கதை எழுத்தாளர் ஆவார். இவர் எச்பிஓ தொலைக்காட்சியில் ஒளிபரப்பான 'சிலிக்கான் வேலே' (2014–2019) என்ற நகைச்சுவைத் தொடரில் தினேஷ் என்ற பாத்திரத்திற்காகவும், 'தி பிக் சிக்' (2017) என்ற காதல் நகைச்சுவைத் திரைப்படத்தில் இணைந்து எழுதி நடித்ததற்காகவும் அறியப்படுகிறார். இந்த திரைப்படத்தில் இவரது மனைவி எமிலி வி.கோர்டனுடன் இணைந்து எழுதியதற்காக, சிறந்த அசல் திரைக்கதையிற்கான அகாதமி விருதுக்கு பரிந்துரைக்கப்பட்டார். இவரை 2018 ஆம் ஆண்டில் டைம் இதழ் உலகின் 100 செல்வாக்கு மிக்க நபர்களில் ஒருவராக பட்டியலிட்டது.  
2021 ஆம் ஆண்டு முதல் மார்வெல் திரைப் பிரபஞ்சத் திரைப்படமான எட்டெர்னல்சு என்ற படத்தில் 'கிங்கோ' என்ற கதாபாத்திரத்தில் நடித்துள்ளார்.
# குமைல் நஞ்சியானி

## ஆரம்ப கால வாழ்க்கை

நஞ்சியானி மே 2, 1978 ஆம் ஆண்டில் சிந்து மாகாணத்தில் உள்ள கராச்சியில் முஸ்லிம் தம்பதிகளான சபானா மற்றும் அய்ஜாஸ் நஞ்சியானி ஆகியோரின் இரு மகன்களில் முதல் மகனாகப் பிறந்தார். இவர் ஒரு சியா இசுலாமாக வளர்க்கப்பட்டார், பின்னர் அவர் இறைமறுப்பாளராக மாறினார். பிபிசி வானொலி தொகுப்பாளினி ஷெரீன் நஞ்சியானி இவரது உறவினர் ஆவார்.  
இவர் கராச்சியில் உள்ள செயின்ட் மைக்கேல் கான்வென்ட் பள்ளியில் கல்வி பயின்றார். பின்னர் தனது 18 வயதில் அமெரிக்காவிற்குச் சென்று, அயோவாவில் உள்ள கிரின்னல் கல்லூரியில் சேர்ந்தார், அங்கு அவர் 2001 இல் கணினி அறிவியல் மற்றும் தத்துவத்தில் இரட்டைப் பட்டம் பெற்றார்.
# உறுதிகொள்

***உறுதிகொள்*** (*Uruthikol*) என்பது கிஷோர், மேகனா ஆகியோர் முக்கிய வேடங்களில் நடிக்க ஆர். அய்யனார் எழுதி இயக்கி 2017ஆம் ஆண்டு வெளிவந்த தமிழ் மொழி அதிரடித் திரைப்படமாகும். பள்ளியை விட்டு வெளியேறிய ஒரு பள்ளி மாணவன், சில குற்றவாளிகளால் கடத்தப்பட்ட தன் சகோதரியைக் கண்டுபிடித்து அவளை எப்படி மீட்க முற்படுகிறான் என்பதைச் சுற்றியே திரைக்கதை அமைந்துள்ளது.
# உறுதிகொள்

## நடிகர்கள்

- சசியாக கிஷோர்
- பிரியங்காவாக மேகனா எலன்
- காளி வெங்கட்
- தென்னவன்
- அகிலேஷ்
- கண்ணன் பொன்னையா
- மாஸ்டர் சிவசங்கர்
# உறுதிகொள்

## தயாரிப்பு

குழந்தை நடிகராக நடித்ததற்காக அறியப்பட்ட கிஷோர் டிஎஸ் முக்கியக் கதாபாத்திரத்தில் நடிக்க ஒப்பந்தம் செய்யப்பட்டார்.
# உறுதிகொள்

## விமர்சனம்

தி டைம்ஸ் ஆஃப் இந்தியா படத்திற்கு ஐந்து நட்சத்திரங்களில் இரண்டரை நட்சத்திரங்களைக் கொடுத்து, "எழுத்து , செயலாக்கம் இரண்டும் நாடகத்தனமாக இருக்கிறது. திரைப்படம் ஒருபோதும் நம் ஆர்வத்தை ஈர்க்கவில்லை" என எழுதியது.
# இலாரன் ரிட்லோஃப்

**இலாரன் ரிட்லோஃப்** (பிறப்பு: ஏப்ரல் 6, 1978) என்பவர் அமெரிக்க நாட்டு நடிகை ஆவார். இவர் 'தி வாக்கிங் டெட்' என்ற தொலைக்காட்சி தொடரில் கோனி என்ற கதாபாத்திரத்திலும், 2018 ஆம் ஆண்டில் மேடை நாடகமான 'சில்ட்ரன் ஆஃப் எ லெஸ்ஸர் காட்' இல் இவரது முன்னணி நடிப்பிற்கு அறியப்படும் நடிகை ஆனார். இதற்காக அவர் ஒரு நாடகத்தில் சிறந்த நடிகைக்கான டோனி விருது உட்பட பல விருதுகளுக்கு பரிந்துரைக்கப்பட்டார். 2021 ஆம் ஆண்டு முதல் மார்வெல் திரைப் பிரபஞ்சத் திரைப்படமான எட்டெர்னல்சு என்ற படத்தில் 'மக்காரி' என்ற கதாபாத்திரத்தில் நடித்துள்ளார்.
# சண்டிமுனி

***சண்டிமுனி*** (*Sandimuni*) என்பது மில்கா எஸ்.செல்வகுமார் இயக்கத்தில் 2020ஆம் ஆண்டு வெளிவந்த தமிழ் மொழி திகில் நகைச்சுவைத் திரைப்படமாகும். இப்படத்தில் நட்டி , மனிஷா யாதவ் ஆகியோர் நடித்துள்ளனர்.
# சண்டிமுனி

## கதைச் சுருக்கம்

மனைவி தாமரை ( மனிஷா யாதவ் ) இறந்த பிறகு, கணவர் சண்டிமுனி ( நட்டி ) மற்றொரு பெண்ணான இராதிகாவை (இதுவும் மனிஷா யாதவ்) காதலிக்கிறார். அவர் வேறொரு பெண்ணைக் காதலிப்பதைப் பார்த்ததும், இறந்த மனைவியின் ஆவி இதைத் தாங்க முடியாமல் அவரைத் தாக்கத் தொடங்குகிறது.
# சண்டிமுனி

## நடிகர்கள்

- கட்டிடப் பொறியாளர் சண்டிமுனியாக நட்டி
- தாமரை / இராதிகா (ஆசிரியை) என இரு வேடங்களில் மனிஷா யாதவ்
- கோரக்காக யோகி பாபு படத்தின் பெரும்பகுதி பழனிக்கு அருகில் உள்ள மெய்க்கரசபட்டியில் உள்ள ஒரு வீட்டில் நடக்கிறது. இரண்டாவது முக்கிய வேடத்தில் யோகி பாபு நடித்துள்ளார்.
# சண்டிமுனி

## வெளியீடு

"சண்டிமுனி" 7 பிப்ரவரி 2020 அன்று வெளியிடப்பட்டது. தி டைம்ஸ் ஆஃப் இந்தியா படத்திற்கு ஐந்து நட்சத்திரங்களில் ஒரு நட்சத்திரத்தை வழங்கியது. மேலும், "கதை, கதாபாத்திரம் , திரைக்கதையில் எந்த புதுமையான கூறுகளும் இல்லாமல், திரைப்படம் ஒரு பெரிய குழப்பம்" என்று எழுதியது. மாலை மலர் பாடல்கள், ஒளிப்பதிவு, நகைச்சுவைக் காட்சிகள் பின்னணி இசை ஆகியவற்றை பாராட்டியது.
# சண்டிமுனி

## ஒலிப்பதிவு

இப்படத்திற்கான பாடல்களுக்கு ஏ.கே.ரிஷால்சாய் இசையமைத்துள்ளார்.
# போர்க்கள கற்பலகை

**போர்க்களக் காட்சி கற்பலகை** (*Battlefield Palette*) (இதனை *கழுகு கற்பலகை*, *ஒட்டகச்சிவிங்கி கற்பலகை* அல்லது அல்லது *சிங்கக் கற்பலகை* என்றும் அழைப்பர்)இப்போர்க்கள கற்பலகை பண்டைய எகிப்தின் நக்காடா பண்பாட்டின் மூன்றாம் நக்காடா (கிமு 3,200 – கிமு 3,100) காலத்தைச் சேர்ந்தது.இரண்டு துண்டுகளாக உடைந்துள்ள இப்போர்க்கள கற்பலகை, தற்போது ஐக்கிய இராச்சியத்தின் பிரித்தானிய அருங்காட்சியகம் மற்றும் அஷ்மோலியன் அருங்காட்சியகத்தில் காட்சிக்கு வைக்கப்பட்டுள்ளது. இந்த அழகிய கற்பலகை பண்டைய எகிப்தின் 12 போர்க்களக் காட்சிகளையும், சடங்குகளையும் விவரிக்கிறது. இது பண்டைய எகிப்திய மொழியின் படவெழுத்துகள் கொண்டுள்ள முதல் கல்வெட்டு கற்பலகையாகும். இக்கற்பலகையில் எகிப்திய வீரர்கள் மற்றும் எதிரி நாடான லிபியாவின் நிர்வாண நிலை போர்க் கைதிகளின் உருவங்களும், 9 விற்களும் கொண்டுள்ளது. 9 விற்கள் வெளிநாட்டு பழங்குடி எதிரிகளைக் குறிக்கிறது.
# போர்க்கள கற்பலகை

## பண்டைய எகிப்தியக் கற்பலகையில் போர்களக் காட்சிகள்

போர்க்களக் கள கற்பலகையில் ஒப்பனைப் பொருளைக் கலப்பதற்கான வட்ட வடிவப் பகுதி உள்ளது. இது போர்க்களக் காட்சியையும், எகிப்திய மொழியின் படவெழுத்துகளையும் கொண்டுள்ளது. இக்கற்பலகையில் ஓய்வெடுக்கும் பறவை, மனிதனை கொல்லும் சிங்கம், கழுகுகின் வியத்தகு உருவம், இரண்டு மான்கள், பழங்களுடன் கூடிய ஒரு பனை மரம், பாபிரஸ் செடிகள், எதிரிநாடான லிபியாவின் நிர்வாண நிலை போர்க்கைதியின் உருவமும், கைதிக்குப் பின்புறம் எகிப்திய வீரனின் உருவமும் காட்சிபடுத்தப்பட்டுள்ளது.
# பாரி கியோகன்

**பாரி கியோகன்** (பிறப்பு: 18 அக்டோபர் 1992) என்பவர் அயர்லாந்து நாட்டு நடிகர் ஆவார். இவர் டன்கிர்க், தி கில்லிங் ஒப் அ சசிரேட் டீர் ஆகிய படங்களில் நடித்துள்ளார், அதற்காக அவர் சிறந்த துணை நடிகருக்கான அயர்லாந்து திரைப்படம் மற்றும் தொலைக்காட்சி விருதை வென்றார் மேலும் சிறந்த துணை ஆணுக்கான சுதந்திர ஆவி விருதுக்கு பரிந்துரைக்கப்பட்டார்.  
இவர் 2020 ஆம் ஆண்டில் அயர்லாந்து நாட்டின் சிறந்த திரைப்பட நடிகர்களில் பட்டியலில் அயர்லாந்து டைம்ஸ் இதழால் இவரை 27 வது இடத்தில் பட்டியலிட்டது. 2021 ஆம் ஆண்டில் மார்வெல் திரைப் பிரபஞ்சத் திரைப்படமான எட்டெர்னல்சு என்ற படத்தில் 'ட்ரூக்' என்ற கதாபாத்திரத்தில் நடித்துள்ளார்.
# முப்பதில் முப்பது

**முப்பதில் முப்பது** (**30 by 30** ) என்பது 2030 ஆம் ஆண்டிற்குள் பூமியில் உள்ள நிலம் மற்றும் கடல் பகுதியில் 30 சதவீதத்தை பாதுகாக்கப்பட்ட பகுதிகளாக அறிவிப்பதற்காக பல்வேறு நாட்டு அரசாங்கங்கள் முன்னெடுக்கும் ஓர் உலகளாவிய முயற்சியாகும். "இயற்கைக்கான உலகளாவிய ஒப்பந்தம்" என்ற 2019 ஆம் ஆண்டு வெளியான அறிவியல் கட்டுரை மூலம் இந்த இலக்கு முன்மொழியப்பட்டது. காலநிலை மாற்றத்தைத் தணிக்க விரிவாக்கப்பட்ட இயற்கை பாதுகாப்பு முயற்சிகளின் அவசியத்தை இம்முன்னெடுப்பு எடுத்துக்காட்டுகிறது. 2020 ஆம் ஆண்டு உயர் லட்சியக் கூட்டணியால் தொடங்கப்பட்ட இம்முயற்சியை ஐம்பதிற்கும் மேற்பட்ட நாடுகள் சனவரி 2021 ஆம் மாதத்திற்குள் முயற்சிக்க ஒப்புக்கொண்டன. இந்த எண்ணிக்கை இதே ஆண்டு அக்டோபரில் 70 ஆக விரிவடைந்தது மற்றும் உயிரியல் பன்முகத்தன்மை பற்றிய மாநாட்டு கூட்டத்தில் ஊக்குவிக்கப்பட்டது.  
செப்டம்பர் 2021 ஆம் ஆண்டு இம் முன்முயற்சிக்காக 5 மில்லியன் டாலர் நிதியுதவி " நமது கிரகத்தின் பாதுகாப்புக்காக" அறிவிக்கப்பட்டது.  
இந்த முயற்சி பூர்வீக உரிமைகள் தொடர்பான சர்ச்சையை உருவாக்கியுள்ளது
# அய்யம்புழா

**அய்யம்புழா** (*Ayyampuzha*) என்பது இந்திய மாநிலமான கேரளாவின் எர்ணாகுளம் மாவட்டத்தில் அமைந்துள்ள அங்கமாலியிலுள்ள ஒரு கிராமமும் பேரூராட்சியுமாகும். காலடியின் தாவரத் தோட்டங்கள் இப்பேரூராட்சியின் ஒரு பகுதியாக இருக்கிறது.
# அய்யம்புழா

## சுற்றுலா

அய்யம்புழா புகழ் பெற்ற பிரபலமான அதிரப்பள்ளி அருவியை தன்னகத்தே கொண்டுள்ளது.
# அய்யம்புழா

## மக்கள்தொகை

2001 இந்திய மக்கள் தொகை கணக்கெடுப்பின்படி, அய்யம்புழாவில் 7,665 ஆண்களும், 7,237 பெண்களும் என 14,902 மக்கள் இருந்தனர்.
# நெடுங்கண்டம்

**நெடுங்கண்டம்** (*Nedumkandam*) என்பது தென்னிந்திய மாநிலமான கேரளாவின் இடுக்கி மாவட்டத்தில் அமைந்துள்ள உடும்பன்சோலை வட்டத் தலைமையகமாகும். இது இடுக்கி மாவட்டத்தில் வேகமாக வளர்ந்து வரும் நகரங்களில் ஒன்றாகும். நெடுங்கண்டம் அதன் மசாலா உற்பத்திக்கு நன்கு அறியப்பட்டதாகும். மேலும், ஏலக்காய், மிளகு போன்ற மசாலாப் பொருட்களின் உற்பத்தியில் முக்கிய பங்காற்றுகிறது. இந்த நகரம் கடல் மட்டத்திலிருந்து 900 மீட்டர் உயரத்தில் அமைந்துள்ளது. பிரபலமான குமுளி - மூணார் சுற்றுலாப் பாதையில் சுற்றுலாப் பயணிகளுக்கு குறைந்த செலவில் தங்குவதற்கும், பொருட்களை வாங்குவதற்கும் ஏற்ற இடமாகும்.
# நெடுங்கண்டம்

## நிலவியல்

புவியியல் ரீதியாக, பெரியாற்றுத் தேசியப் பூங்கா, தேக்கடி , மூணார் மலைப்பகுதிக்கு இடையே நெடுங்கண்டம் அமைந்துள்ளது. இது புலம்பெயர்ந்த விவசாயிகளின் நிலம் என்று அறியப்படுகிறது. அவர்களில் பெரும்பாலோர் மத்திய திருவிதாங்கூர் பகுதிகளான கோட்டயம், பாளை,கோதமங்கலம், மூவாற்றுப்புழை போன்ற பகுதிகளிலிருந்து 1960கள் முதல் 1980களில் சிறந்த விவசாய நிலங்களைத் தேடி இடம்பெயர்ந்துள்ளனர். நவீன நெடுங்கண்டத்தை ஆக்கிரமித்துள்ள நிலம், நிலத்தின் பாரம்பரிய குடிமக்களான பூர்வீக பழங்குடி மக்களிடமிருந்து புலம்பெயர்ந்தவர்களால் வாங்கப்பட்டது அல்லது மேற்கு தொடர்ச்சி மலையின் அப்போதைய பசுமையான மழைக்காடுகளிலிருந்து ஆக்கிரமிக்கப்பட்டது. இந்த காடுகளில் பெரும்பாலானவை இப்போது விவசாய நிலங்களாக மாறிவிட்டன அல்லது நவீன நகரத்திற்கு வழிவிட்டன. இங்கு உற்பத்தி செய்யப்படும் முக்கிய விவசாயப் பயிர்கள் ஏலக்காய், மிளகு , காப்பி போன்ற பணப்பயிர்களாகும். தேயிலை, இஞ்சி, கிராம்பு, கோகோ, சாதிக்காய் போன்ற பல்வேறு வகையான பணப்பயிர்களும் உள்ளன. மேலும் சில பகுதிகளில் புவியியல் நிலைமைகளுக்கு ஏற்ப சிறிய அளவில் வேறு பயிர்களும் பயிரிடப்படுகின்றன.
# நெடுங்கண்டம்

## அமைவிடம்

நெடுங்கண்டம் நகரம் மாநில நெடுஞ்சாலை 19 (கேரளா), மாநில நெடுஞ்சாலை 40 (கேரளா), மாநில நெடுஞ்சாலை 42 (கேரளா) ஆகியவற்றின் ஓரங்களில் மேற்குத் தொடர்ச்சி மலையிலுள்ள இந்த மூன்று புகழ்பெற்ற சுற்றுலாத் தலங்களுக்கு இடையே கிட்டத்தட்ட 3 கி.மீ. நடுவில் அமைந்துள்ளது. நான்கு தசாப்தங்களுக்கும் குறைவான வரலாற்றைக் கொண்ட நகரமாக, அறுபதுகளின் ஆரம்பம் வரை யானைகள் நடமாடிய அந்தக் காலப்பகுதியில் கேரளாவின் தாழ்வான பகுதிகளிலிருந்து அதிக அளவில் இடம்பெயர்ந்ததற்கு இது ஒரு சான்றாகும். மருத்துவமனைகள், கல்வி நிறுவனங்கள், வங்கிகள், வணிக மையங்களுக்கு மத்தியில் ஏராளமான அரசு அலுவலகங்கள் ஆகியவற்றைக் கொண்ட அண்டை கிராமங்களுக்கு இது ஒரு பெரிய நகரமாக உருவாகியுள்ளது. மிளகு, ஏலக்காய் ஆகியவை பொருளாதாரத்தின் முக்கிய ஆதாரங்கள். மிளகு சாகுபடி பெரும்பாலும் மலையாளிகளின் செயலாக உள்ளது. பொதுவாக 10 சென்ட் முதல் வரையிலான சிறிய அளவிலான நிலங்களையே கொண்டுள்ளனர். ஒரு குடும்பத்திற்கு ஒன்றிரண்டு மாடுகள் பொதுவானவை. விடியற்காலையில், நெடுங்கண்டத்தைச் சுற்றியுள்ள மலைகளில் வசிப்பவர்கள் கொச்சி, கோட்டயம் போன்ற பகுதிகளுக்கு பால் வியாபாரம் செய்து வருகிறார்கள்.  
ஏலக்காய் பண்ணைகள் பெரியவை . மேலும் ஏறக்குறைய பாதி உரிமையாளர்கள் தமிழர்கள். அவர்களின் முன்னோர்கள் ஏலக்காய் மலை காப்புப் பகுதிகளின் வன மண்ணை வளர்ப்பதற்காக தமிழ்நாட்டின் கம்பம், போடிநாயக்கனூர் பகுதிகளில் இருந்து மலைப்பாதையில் ஏறிச் சென்றுள்ளனர். இராமக்கல்மேடு, கைலாசபரை, தூவல் அருவி, கல்லுமேகல்லு, மண்குத்திமேடு, நெய்யாண்டிமலை ஆகியவை அருகிலுள்ள சுற்றுலா இடங்களாகும்.
# கண்ணாடி காரல்

**கண்ணாடி காரல்** அல்லது **அம்பட்டன் கத்தி, நிலவு மீன்** (*Mene maculata*), என்பது *மெனை* இனத்தின் மற்றும் மெனிடே குடும்பத்தைச் சேர்ந்த ஒரே உறுப்பினர் ஆகும். இந்த மீனானது தட்டையாக ஏறக்குறைய வட்டமாக இருக்கும். இதன் அடிப்பகுதி செங்குத்தாக நீண்டும் கூர்மையான ஒரு விளிம்புடன் இருக்கும். இதன் வால் துடுப்பு கவை போல பிளவுபட்டிருக்கும். இதன் வாய் சிறியதாகவும் முன் துருத்தியதாகவும் இருக்கும். இதன் உடலில் பெரும்பகுதி வெள்ளி நிறமாகவும், மேல் பகுதி நீல-பச்சை நிறமாகவும் இருக்கும். மேல் பகுதியில் மூன்று முதல் நான்கு வரிசை அடர் சாம்பல் திட்டுக்கள் இருக்கும். இடுப்புத் துடுப்பின் முதல் இரண்டு கதிர்கள் மிகவும் நீளமாக இருக்கும். இந்த துடுப்புகள் பின்புறமாக நீண்டு இருக்கும்.  
இந்த நிலாமீனானது செங்கடல் மற்றும் பாரசீக வளைகுடா உள்ளிட்ட இந்தியப் பெருங்கடல் பகுதிகள் மற்றும் மேற்கு பசிபிக் கடல் பகுதிகளில் பவளப் பாறைகள் அருகிலுள்ள உவர் மற்றும் கடல் நீரின் அடிப்பகுதியில் காணப்படுகிறது. இவை வரை) ஆழத்தில் உள்ளன. இந்த இனம் நீளம்வரை வளரும். இது வணிக ரீதியாக முக்கியத்துவம் வாய்ந்த இனமாகும். இதை உப்பு சேர்க்காமல் உலர்த்துவது எளிது.
# கண்ணாடி காரல்

## மேலும் பார்க்கவும்

- வாழும் தொல்லுயிர் எச்சம்
# சுழற்சி மேற்பரப்பு

யூக்ளிடிய வெளியில் ஒரு அச்சைப் பொறுத்து, ஒரு வளைகோட்டைச் சுழற்றும்போது உருவாகும் மேற்பரப்பானது **சுழற்சி மேற்பரப்பு** (*surface of revolution*) எனப்படும்.  
எடுத்துக்காட்டாக,
- சுழற்சி அச்சுக்கு இணையாகவுள்ள ஒரு நேர்கோட்டினைச் சுழற்றுவதால் உருளை உருவாகிறது.
- சுழற்சி அச்சுக்கு இணையற்ற நேர்கோட்டினை சுழற்றுவதால் கூம்புவெட்டுகள் உருவாகின்றன.
- ஒரு வட்டத்தை அதன் ஏதாவது ஒரு விட்டத்தைப் பொறுத்து சுழற்றும்போது கோளம் உருவாகிறது.
# சுழற்சி மேற்பரப்பு

## பண்புகள்

- ஒரு சுழற்சி மேற்பரப்பை, அச்சின் வழியாகச் செல்லும் தளங்களால் வெட்டும்போது கிடைக்கும் வெட்டுமுகங்கள் *நெடுவரை வெட்டுகள்* (meridional sections) என அழைக்கப்படுகின்றன
- சுழற்சி மேற்பரப்பை, அச்சுக்குச் செங்குத்தான தளங்களால் வெட்டும்போது கிடைக்கும் வெட்டுமுகங்கள் வட்டங்களாக இருக்கும்.
- சில சிறப்புவகை அதிபரவளைவுருக்களும் பரவளையவுருக்களும் சுழற்சி மேற்பரப்புகளாக அமைகின்றன.
# சுழற்சி மேற்பரப்பு

## பரப்பளவு வாய்பாடு

சுழற்றப்படும் வளைகோட்டின்
1. துணையலகுச் சமன்பாடுகள்: , , ( இன் மதிப்பு இடைவெளியில் அமையும்);
1. சுழற்சி அச்சு: -அச்சு
1. சுழற்சி மேற்பரப்பின் பரப்பளவு எனில்:
:<math> A_y = 2 \pi \int_a^b x(t) \, \sqrt{\({dx \over dt}\)^2 + \({dy \over dt}\)^2} \, dt, </math>  
இவ்வாய்பாட்டில் , ஆகிய இரு இறுதிப்புள்ளிகளுக்கு இடையே எவ்விடத்திலும் ஆனது எதிர்மமாக இருக்காது என எடுத்துக்கொள்ளப்படுகிறது. இவ்வாய்பாடு, பாப்பசின் திணிவுமையத் தேற்றத்தின் நுண்கணிதச் சமானமாக உள்ளது.  
பித்தகோரசு தேற்றத்திலிருந்து வரும் வாய்பாட்டின் பகுதி <math>\sqrt{ \({dx \over dt}\)^2 + \({dy \over dt}\)^2 }</math> ஆனது வளைகோட்டின் வில்லின் ஒரு சிறுபகுதியைக் குறிக்கிறது. மேலும் ஆனது இச்சிறுபகுதியின் பாதை ஆகும்.  
இதேபோல சுழற்சி அச்சு -அச்சாக இருந்து ஒருபோதும் எதிர்மம் இல்லையென்றும் இருந்தால், பரப்பளவின் வாய்பாடு:  
:<math> A_x = 2 \pi \int_a^b y(t) \, \sqrt{\({dx \over dt}\)^2 + \({dy \over dt}\)^2} \, dt. </math>  
வளைகோடானது , என்ற சார்பாகத் தரப்பட்டால், மேலுள்ள வாய்பாடுகளிலிருந்து பெறப்படும் பரப்பளவின் வாய்பாடு:  
- சுழற்சி அச்சாக -அச்சு இருக்கும்போது:
:<math>A_x = 2\pi\int_a^b y \sqrt{1+\(\frac{dy}{dx}\)^2} \, dx = 2\pi\int_a^bf(x)\sqrt{1+\big(f'(x)\big)^2} \, dx</math>  
- சுழற்சி அச்சாக *y*-அச்சு இருக்கும்போது:
:<math>A_y =2\pi\int_a^b x \sqrt{1+\(\frac{dy}{dx}\)^2} \, dx</math>  
எடுத்துக்காட்டாக,  
, , ( இன் மதிப்பு இல் அமையும்) என்ற வளைகோட்டின் சுழற்சியால் ஓரலகு ஆரங்கொண்ட கோள மேற்பரப்பு, உருவாக்கப்படுகிறது. அதன் பரப்பளவு:
:<math>\begin{align}
A
&{}= 2 \pi \int_0^\pi \sin(t) \sqrt{\big(\cos(t)\big)^2 + \big(\sin(t)\big)^2} \, dt \\
&{}= 2 \pi \int_0^\pi \sin(t) \, dt \\
&{}= 4\pi.
\end{align}</math>  
கோளத்தின் ஆரம் , சமன்பாடு , சுழற்சி அச்சு -அச்சு எனில் பரப்பளவு:
:<math>\begin{align}
A
&{}= 2 \pi \int_{-r}^{r} \sqrt{r^2 - x^2}\,\sqrt{1 + \frac{x^2}{r^2 - x^2}}\,dx \\
&{}= 2 \pi r\int_{-r}^{r} \,\sqrt{r^2 - x^2}\,\sqrt{\frac{1}{r^2 - x^2}}\,dx \\
&{}= 2 \pi r\int_{-r}^{r} \,dx \\
&{}= 4 \pi r^2\,
\end{align}</math>
# சுழற்சி மேற்பரப்பு

## சுருள்வளையங்கள்

ஒரு சுழற்சி மேற்பரப்பின் நடுவில் துளையும், சுழற்சி அச்சு அம்மேற்பரைப்பைச் சந்திக்காமலும் இருந்தால் அச் சுழற்சி மேற்பரப்பு சுருள்வளையம் என அழைக்கப்படுகிறது.  
எடுத்துக்காட்டாக,
- ஒரு செவ்வகத்தை அதன் ஒரு விளிம்புக்கு இணையான மற்றொரு கோட்டை அச்சாகக் கொண்டு சுழற்றக்கிடைக்கும் சுழற்சி மேற்பரப்பானது, செவ்வக வெட்டுமுகங்கொண்ட உள்ளீடற்ற வளையமாகக் கிடைக்கும்.
- சுழற்றப்படும் வடிவம் சதுரமாக இருப்பின் அச்சுருள்வளையத்தின் வெட்டுமுகம் சதுரமாக இருக்கும்.  
இதேபோல சுழற்றப்படுவது வட்டமாக இருந்தால், உருவாகும் சுழற்சி மேற்பரப்பு உள்ளீடற்ற, வட்ட வெட்டுமுகங்கொண்ட வளையமாக இருக்கும். இது உருள்வளையம் என அழைக்கப்படுகிறது.
# மா டோங் சியோக்கு

**மா டோங் சியோக்கு** அல்லது **டான் லீ** (பிறப்பு: மார்ச்சு 1, 1971) என்பவர் தென் கொரிய நாட்டு நடிகர் ஆவார். இவர் 'ரெயின் டு பூசன்' போன்ற அடுத்தடுத்த பல திரைப்படங்களில் முன்னணி பாத்திரங்களில் நடித்ததன் மூலம் தென் கொரியாவில் மிகவும் வெற்றிகரமான நடிகர்களில் ஒருவரானார். இவர் 2018 இல் கேலப் கொரியாவின் ஆண்டின் சிறந்த திரைப்பட நடிகராகவும் இருந்துள்ளார்.  
2021 ஆம் ஆண்டில் மார்வெல் திரைப் பிரபஞ்சத் திரைப்படமான எட்டெர்னல்சு என்ற படத்தில் 'கில்காமேசு' என்ற கதாபாத்திரத்தில் நடித்துள்ளார்.
# மா டோங் சியோக்கு

## ஆரம்பகால வாழ்க்கை

இவர் மார்ச் 1, 1971 இல் தென் கொரியாவில் சியோல் நகரில் பிறந்தார். இவருக்கு அமெரிக்க குடியுரிமை உள்ளது. இவர் தனது இளமை பருவத்தில் அமெரிக்காவில் உள்ள ஒகையோ மாநிலத்திற்கு குடிபோனார். கல்லூரி படிப்பை கொலம்பஸ் மாநில சமூகக் கல்லூரியில் பயின்றார், பின்னர் தனது நடிப்பு வாழ்க்கையைத் தொடர மீண்டும் தென் கொரியாவுக்கு வந்தார்.
# பிரையன் டைரி கேன்றி

**பிரையன் டைரி கேன்றி** (பிறப்பு: மார்ச்சு 31, 1982) என்பவர் அமெரிக்க நாட்டு நடிகர் ஆவார். இவர் 2016 ஆம் ஆண்டு முதல் எஃப்எக்ஸ் தொலைக்காட்சியில் ஒளிபரப்பாகும் 'அட்லாண்டா' என்ற நகைச்சுவை நாடகத் தொடரில் ஆல்பிரட் "பேப்பர் பாய்" மிலேசு என்ற கதாபாத்திரத்தில் நடித்ததற்காக இவர் மிகவும் பிரபலமானவர். இவர் இதற்காக ஒரு நகைச்சுவைத் தொடரில் சிறந்த துணை நடிகருக்கான பிரைம் டைம் எம்மி விருதுக்கு பரிந்துரை செய்யப்பட்டார்.  
இவர் விண்டோசு (2018), ஜோக்கர் (2019), காட்சில்லா விஸ். காங் (2021) போன்ற பல திரைப்படங்களிலும் நடித்துள்ளார். அத்துடன் 2021 ஆம் ஆண்டில் மார்வெல் திரைப் பிரபஞ்சத் திரைப்படமான எட்டெர்னல்சு என்ற படத்தில் 'பாஸ்டோசு' என்ற கதாபாத்திரத்திலும் நடித்துள்ளார்.
# இலியா மிக்யூ

**லியா மிக்யூ** என்பவர் அமெரிக்க நாட்டு நடிகை ஆவார். இவர் டோடெம் (2017), தி லாட்ஜ் மற்றும் இன்டு தி டார்க் ( 2019) ஆகிய படங்களில் நடித்ததற்காக அறியப்படும் குழந்தை நட்சத்திரம் ஆவார். 2021 ஆம் ஆண்டில் மார்வெல் திரைப் பிரபஞ்சத் திரைப்படமான எட்டெர்னல்சு என்ற படத்தில் 'இசுபிரிட்டு' என்ற கதாபாத்திரத்தில் நடித்துள்ளார்.
# கரிசு படேல்

**ஹரிஷ் படேல்** (பிறப்பு: 5 சூலை 1953) என்பவர் இந்திய நாட்டு நடிகர் ஆவார். இவர் மேடை நாடகங்கள் மூலம் திரைப்படத்துறைக்கு அறிமுகமானார். அதை தொடர்ந்து பாலிவுட் மற்றும் அமெரிக்க திரைப்படங்கள் மற்றும் தொலைக்காட்சி நிகழ்ச்சிகளில் நடித்துள்ளார். 2021 ஆம் ஆண்டில் மார்வெல் திரைப் பிரபஞ்சத் திரைப்படமான எட்டெர்னல்சு என்ற படத்தில் 'கருண்' என்ற கதாபாத்திரத்தில் நடித்துள்ளார்.
# கரிசு படேல்

## ஆரம்ப வாழ்க்கை மற்றும் பின்னணி

படேல் 5 சூலை 1953 இல் இந்தியாவில் மகாராட்டிர மாநிலத்தில் மும்பையில் பிறந்தார். அவர் தனது ஏழு வயதில் நடிக்கத் மேடை நாடகங்களில் நடிக்க ஆரம்பித்தார். இந்து சமய இதிகாசமான இராமாயணத்தில் ஆண் மற்றும் பெண் வேடங்களில் நடித்த்ததன் மூலம் பலரின் பாராட்டை பெற்றார்.
# நள சோப்ரா

**நள சோப்ரா** (**Nala sopara**), இந்தியாவின் மகாராட்டிரா மாநிலத்தின் பால்கர் மாவட்டத்தில் உள்ள *வசாய்-விரார் மாநகராட்சி*யின் பகுதியாக தற்போது உள்ளது. பண்டைய இந்தியாவை ஆண்ட சாதவாகனர் ஆட்சியில் இந்நகரம் முக்கிய நிர்வாக மையமாகவும், பௌத்த சமயத்தின் புகழிடமாகவும் திகழ்ந்தது. நளசோப்ராவில் அசோகரின் பெரும் பாறைக் கல்வெட்டு உள்ளது.
# நள சோப்ரா

## சோப்ரா தொல்லியல் களம்

தூபி]]  
, நள சோப்ரா]]  
கல்வெட்டுயியல் மற்றும் தொல்லியல் அறிஞருமான பகவால்லால் இந்திரஜித் என்பவர் நள சோப்ரா அருகில் உள்ள மெர்தெஸ் எனும் கிராமத்தின் தொல்லியல் களத்தை 1982-ஆம் ஆண்டில் அகழாய்வு செய்த போது, சிதிலமடைந்த பௌத்த தூபியின் அருகில், கிபி 8-9வது நூற்றாண்டு காலத்திய பெரிய அளவிலான வெண்கலப் பேழையில் 8 மைத்திரேயர் செப்புச் சிலைகளையும், தங்கப் பூக்களையும், பிட்சைப் பாத்திரங்களையும் மற்றும் சாதவாகனப் பேரரசர் கௌதமிபுத்ர சதகர்ணியின் நாணயத்தையும் கண்டுபிடித்தார்.  
நளசோப்ரா தொல்லியல் களத்தை இந்தியத்தொல்லியல் ஆய்வகத்தின் ஆய்வாளர் எம். எம். குரேஷி 1939-1940களில் அகழாய்வு செய்த போது,இரண்டு சிறிய தூபிகளை கண்டெடுத்தார்.1956-ஆம் ஆண்டில் மீண்டும் அகழாய்வு செய்த போது 11-வது நூற்றாண்டின் அசோகரின் பெரிய பாறைக் கல்வெட்டு துண்டு ஒன்றும் கண்டுபிடிக்கப்பட்டது.1993-இல் அகழாய்வு செய்த போது, வட்ட வடிவக் கிணறும், பண்டைய ரோமானியர்களின் மெருகூட்டப்பட்ட காவி நிறக் குடுவைகளும், கண்ணாடித் துண்டுகளும் கண்டுபிடிக்கப்பட்டது.
# நள சோப்ரா

## அசோகரின் எட்டாவது பெரும் பாறைக் கல்வெட்டு

), நள சோப்ரா]]
ஏ. எல். பசாம் என்பவர் நள சோப்ராவின் அசோகரின் எட்டாவது பெரும் பாறைக் கல்வெட்டின் குறிப்புகளை ஆங்கிலத்தில் எழுத்துபெயர்ப்பு செய்தார்.இக்கல்வெட்டில் பேரரசர் அசோகர், புத்தர் அருளிய மக்கள் அறவுரைகளை பின்பற்றி பொதுமக்கள் செய்யவேண்டிய அறச்செயல்கள் குறித்துள்ளார். அசோகர் தம்மை **தேவனாம் பிரியதர்சி** ("Devanampiya") (Beloved of The Gods) என்றும் *பிரியதசி* ("Piyadassi" ) (The handsome one) என்றும் குறித்துள்ளார்.
# மு. இரா. அனிதா

**முதலிகுளம் இராமன் அனிதா** (*M. R. Anitha*) என்பவர் (பிறப்பு 31 மே 1961) கேரள உயர் நீதிமன்ற நீதிபதி ஆவார். கேரள உயர் நீதிமன்றம் இந்தியாவின் கேரள மாநிலம் மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம், கொச்சியில் உள்ளது.
# மு. இரா. அனிதா

## ஆரம்ப வாழ்க்கை மற்றும் கல்வி

அனிதா திருச்சூரில் உள்ள குழிக்கட்டுசேரியில் மு. கு. இராமன் மற்றும் பி. ஆர். இராதாவுக்கு மகளாகப் பிறந்தார். அனிதா இரிஞ்சாலக்குடாவில் உள்ள புனித வளனார் கல்லூரியில் இளங்கலைப் பட்டம் பெற்றார். பின்னர் எர்ணாகுளத்தில் உள்ள அரசு சட்டக் கல்லூரியில் சட்டப் பட்டம் பெற்றார்.
# சமூக நீதி கண்காணிப்புக் குழு (தமிழ்நாடு)

தமிழ்நாடு முதலமைச்சர் மு. க. ஸ்டாலின் 23 அக்டோபர் 2021 அன்று சுப. வீரபாண்டியன் தலைமையில் சமூக நீதி கண்காணிப்புக் குழுவை அமைத்தார். இதன் நோக்கம் கல்வி, வேலைவாய்ப்பு, அரசு பதவி நியமனங்கள், பதவி உயர்வுகள், மகளிர் உரிமை, பெண்களுக்குச் சமூகப் பங்களிப்பில் அதிகாரமளித்தல் ஆகியவற்றில் சமூகநீதி அளவுகோல் முறையாக முழுமையாக நடைமுறைப்படுவதை கண்காணித்து தமிழ்நாடு அரசுக்கு தேவையான பரிந்துரைகள் செய்யும்.
# சமூக நீதி கண்காணிப்புக் குழு (தமிழ்நாடு)

## குழுவின் தலவைர் & உறுப்பினர்கள்

1. சுப. வீரபாண்டியன் - குழுத்தலைவர் (தலைவர், திராவிட இயக்கத் தமிழர் பேரவை)
1. முதன்மைச் செயலாளர் - உறுப்பினர் (தமிழ்நாடு அரசு சமூக சீர்த்திருத்தத் துறை)
1. முனைவர் கே. தனவேல் - உறுப்பினர் (முன்னாள் ஐ ஏ எஸ்)
1. முனைவர் சுவாமிநாதன் தேவதாஸ் - உறுப்பினர்
1. மனுஷ்ய புத்திரன் (இயற்பெயர்:எஸ். அப்துல் ஹமீத்) - உறுப்பினர்
1. ஏ. ஜெய்சன் - உறுப்பினர் (பட்டியல் சமூகத்தினர் தொடர்பாக சட்ட அறிஞர்)
1. பேராசிரியர் முனைவர் ஆர். ராஜேந்திரன்
1. கோ. கருணாநிதி - உறுப்பினர் (பொதுச் செயலர், அனைத்திந்திய பிற்பட்டோர் ஊழியர்கள் கூட்டமைப்பு)
1. மருத்துவர். சாந்தி ரவீந்திரநாத் - உறுப்பினர்
# பு. மோ. இலால்

**பு. மோ. இலால்** (*B.M. Lal*) என்பவர் பாட்னா உயர்நீதிமன்ற தலைமை நீதிபதியாகவும் பீகார் மாநில ஆளுநராகவும் இருந்தவர் ஆவார். நீதிபதி இலால் 1937ஆம் ஆண்டு அக்டோபர் 6ஆம் நாள் பிறந்தார். இவர் ஜனவரி 1963-இல் மத்தியப் பிரதேச உயர் நீதிமன்றத்தின் வழக்கறிஞராகப் பதிவு செய்துகொண்டார். குடிமையியல் மற்றும் அரசியலமைப்பு விடயங்களில் பயிற்சி பெற்றார். 1984ஆம் ஆண்டு மே 14ஆம் நாளன்று மத்தியப் பிரதேச உயர் நீதிமன்றத்தின் கூடுதல் நீதிபதியாக நியமிக்கப்பட்டார். 1989ஆம் ஆண்டு நவம்பர் 20ஆம் நாளன்று மத்தியப் பிரதேச உயர் நீதிமன்றத்தின் நிரந்தர நீதிபதியாக நியமிக்கப்பட்டார். 1991ஆம் ஆண்டு மார்ச் 22ஆம் நாளன்று அலகாபாத் உயர் நீதிமன்றத்திற்கு மாற்றப்பட்டார். பின்னர் இவர் பாட்னா உயர்நீதிமன்றத்தின் தலைமை நீதிபதியாக 1997 நியமிக்கப்பட்டார். இரண்டாண்டு சேவைக்குப் பின்னர் 1999-ல் பணி ஓய்வு பெற்றார்.
# இரவி சு. தவான்

**இரவி சு. தவான்** (*Ravi S. Dhavan*)(22 ஜூலை 1942 - 5 ஜனவரி 2016) அல்லது இரவி சுவரூப் தவான் என்பவர் இந்திய நீதிபதி மற்றும் பாட்னா உயர் நீதிமன்றத்தின் முன்னாள் தலைமை நீதிபதி ஆவார். இவர் மேற்கு வங்கத்தின் 7வது ஆளுநரான நீதிபதி சாந்தி சுவரூப் தவானின் மகன் ஆவார்.
# இரவி சு. தவான்

## பணி

தவான் 1942-ல் பிறந்தார். இவர் சட்டப் படிப்பினை முடித்த பின்னர் 1966-ல் உத்தரப் பிரதேச சட்டக் குழுவில் வழக்கறிஞராகச் சேர்ந்தார். தவான் அலகாபாத் உயர்நீதிமன்றத்தில் சொத்து, வரிவிதிப்பு மற்றும் அரசியலமைப்பு பிரச்சனைகளில் வழக்காடத் தொடங்கினார். உயர் நீதிமன்றத்தில் இந்திய அரசின் மூத்த நிலை வழக்கறிஞராகப் பணியாற்றிய இவர், 1986ஆம் ஆண்டு ஜனவரி 9 நாளன்று அலகாபாத் உயர் நீதிமன்றத்தின் நிரந்தர நீதிபதியாகப் பதவி ஏற்றார். தவான் சனவரி 2000-ல் பாட்னா உயர் நீதிமன்றத்தின் தலைமை நீதிபதியாகப் பொறுப்பேற்று, 2004ஆம் ஆண்டு ஜூலை மாதம் பணி ஓய்வுபெற்றார்.
# பெரியானூர்

**பெரியானூர்** (*Periyanur*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643193. இந்த ஊரானது பஞ்சப்பள்ளி ஊராட்சிக்கு உட்பட்டது.
# பெரியானூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாலக்கோட்டில் இருந்து 25 கிலோ மீட்டர் தொலைவிலும் மாரண்டஅள்ளி<nowiki/>யிலிருந்து 7 கி.மீ தூரத்திலும் அய்யனார் கோட்டை<nowiki/>யிலிருந்து 11 கி.மீ தூரத்திலும் உள்ளது.
# பெரியானூர்

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 449, மொத்த மக்கள் தொகைகள் 1,884 ஆகும். இதில் 974 ஆண்களும், 910 பெண்களும் அடங்குவர்.
# பெரியானூர்

## ஊரில் உள்ள கோயில்கள்

- பெரியானூர் உத்தமகரகம் கண்டமருகு தேவதை கோயில்
- பெரியானூர் பீரே தேவர் கோயில்
- பெரியானூர் ஆஞ்சநேயசாமி கோயில்
- பெரியானூர் தருமன் தேவர் கோயில்
# பானி பூசண் சக்ரவர்த்தி

**பானி பூசண் சக்ரவர்த்தி** (*Phani Bhusan Chakravartti*) (1898 - 8 மே 1981) என்பவர்கல்கத்தா உயர் நீதிமன்றத்தின் முதல் இந்திய மற்றும் பெங்காலி நிரந்தர தலைமை நீதிபதி ஆவார்.
# பானி பூசண் சக்ரவர்த்தி

## பணி

சக்ரவர்த்தி பிரித்தானிய இந்தியாவில் டாக்காவில் பிறந்தார். கல்கத்தா உயர் நீதிமன்றத்தில் சேருவதற்கு முன், கொல்கத்தா ஜெகன்னாத் கல்லூரி மற்றும் ரிப்பன் கல்லூரியில் ஆங்கிலப் பேராசிரியராகப் பணியாற்றினார் (1920-1926). 1945ல் கல்கத்தா உயர் நீதிமன்ற நீதிபதியாகப் பதவி உயர்வு பெற்றார். சக்கரவர்த்தி 1952-ல் சர் ஆர்தர் ட்ரெவர் ஹாரிஸுக்குப் பிறகு கல்கத்தா உயர் நீதிமன்றத்தின் தலைமை நீதிபதியானார். 1956ஆம் ஆண்டு அரேந்திர குமார் முகர்சியின் திடீர் மறைவுக்குப் பிறகு, இவர் சில மாதங்களுக்கு மேற்கு வங்காளத்தின் தற்காலிக ஆளுநராகப் பொறுப்பேற்றார். சக்கரவர்த்தி 1958-ல் நீதிபதி பதவியிலிருந்து ஓய்வு பெற்றார்.
# பானி பூசண் சக்ரவர்த்தி

## புத்தக வெளியீடு

சக்கரவர்த்தி *மார்னிங் ப்ளாசம்ஸ்* என்ற ஆங்கில புத்தகம் ஒன்றை எழுதியுள்ளார்.
# நம்கியால் திபெத்தியல் நிறுவனம்

**நம்கியால் திபெத்தியல் நிறுவனம்** (*Namgyal Institute of Tibetology*) என்பது இந்தியாவின் சிக்கிம் மாநிலம் காங்டாக்கில் உள்ள ஒரு திபெத் அருங்காட்சியகம் ஆகும். சிக்கிமின் 11 வது சோக்யால் மன்னர் சர் தாசி நம்கியால் பெயரிடப்பட்டது. இந்த நிறுவனம் ஆராய்ச்சியாளர்களைப் பணியமர்த்தி ஊக்குவிக்கிறது. சிக்கிமின் 60 மடாலயங்களின் சமூக வரலாற்றை ஆவணப்படுத்தி கணினியில் பதிவுசெய்யும் திட்டம் இந்நிறுவனத்தின் புதிய ஆராய்ச்சி திட்டங்களில் ஒன்றாகும். சிக்கிமின் பழைய மற்றும் அரிய புகைப்படங்களை அறிவுப் பகிர்தலுக்காக இலக்கமுறை மையமாக்கி ஆவணப்படுத்த முயல்வதும் மற்றொரு திட்டமாகும். இந்நிறுவனத்துடன் இணைக்கப்பட்டிருக்கும் நியிங்மா கல்லூரியின் தலைவராக கெம்போ தாசர் தலைவராக ஆறு ஆண்டுகள் பணியாற்றினார்.
# நம்கியால் திபெத்தியல் நிறுவனம்

## வரலாறு

14 வது தலாய் லாமா 1957 ஆம் ஆண்டு பிப்ரவரி மாதம் 10 ஆம் தேதியன்று அருங்காட்சியகத்திற்கான அடிக்கல்லை நாட்டினார். 1958 ஆம் ஆண்டு அக்டோபர் மாதம் 1 ஆம் தேதியன்று அன்று , இந்தியாவின் பிரதமராக இருந்த பண்டிட் சவகர்லால் நேரு சிக்கிம் திபெத்தியல் ஆராய்ச்சி நிறுவனத்தைத் திறந்து வைத்தார். சிக்கிம் மகாராசாவாக இருந்த சர் தாசி நம்கியால் இதன் பெயரை நம்கியால் திபெத்தியல் ஆராய்ச்சி நிறுவனம் என்று பெயர் மாற்றினார்.
# பூனாத்தன அள்ளி

**பூனாத்தன அள்ளி** (*Poonathanahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643261. இந்த ஊரானது கோவிலூர் ஊராட்சிக்கு உட்பட்டது.
# பூனாத்தன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், பாலக்கோட்டில் இருந்து 18 கிலோ மீட்டர் தொலைவிலும உள்ளது.
# பூனாத்தன அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 326, மொத்த மக்கள் தொகைகள் 1,352 ஆகும். இதில் 719 ஆண்களும், 633 பெண்களும் அடங்குவர்.
# பூனாத்தன அள்ளி

## ஊரில் உள்ள கோயில்கள்

- பூனாத்தன அள்ளி சோமேஸ்வரசாமி கோயில்
- பூனாத்தன அள்ளி வெங்கடேஸ்வரசாமி கோயில்
# பூதல அள்ளி

**பூதல அள்ளி** (*Pothalahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643279. இந்த ஊரானது பி. கொல்லஅள்ளி ஊராட்சிக்கு உட்பட்டது.
# பூதல அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 869, மொத்த மக்கள் தொகைகள் 3483 ஆகும். இதில் 1817 ஆண்களும், 1666 பெண்களும் அடங்குவர்.
# பழைய வண்ணாரப்பேட்டை

***பழைய வண்ணாரப்பேட்டை*** ( *Pazhaya Vannarapettai*) என்பது மோகன் ஜி எழுதி இயக்கி 2016ஆம் ஆண்டு வெளியான தமிழ் மொழி அரசியல் நாடகத் திரைப்படமாகும். படத்துக்கு ஜூபின் இசையமைத்துள்ளார். படம் 2 திசம்பர் 2016 அன்று வெளியிடப்பட்டது.
# பழைய வண்ணாரப்பேட்டை

## நடிகர்கள்

- கார்த்திக் வேடத்தில் பிரஜின்
- அஷ்மிதா
- துணைக் காவல் ஆணையாளர் மூர்த்தியாக ரிச்சர்ட் ரிசி
- தீனாவாக நிஷாந்த்
- கருணாஸ்
- ரோபோ சங்கர்
- 'சலீம்' அஷ்மிதா
- சில்க்காக காஜல் பசுபதி
- தாசு கௌசிக்
# பழைய வண்ணாரப்பேட்டை

## தயாரிப்பு

ஒரு பரபரப்பூடும் அரசியல் திரைப்படமான இதில், பிரஜின் நாயகனாக நடித்துள்ளார். இப்படத்தில் அஸ்மிதா பிரஜினுடன் காதல் வயப்படுகிறார். மேலும் ரிச்சர்ட் காவல்துறை அதிகாரியாக நடிதிருந்தார். இவர்களுடன் கருணாஸ் ஒரு முக்கிய பாத்திரத்தில் நடித்துள்ளார். 'பழைய வண்ணாரப்பேட்டை' படத்தின் ஒலிச்சுவடு வெளியீட்டு விழாவில் இயக்குநர் மோகன் வாழ்க்கையில் நடந்த நிஜ சம்பவங்களை அடிப்படையாக கொண்டு உருவாக்கியதாகத் தெரிவித்தார்.
# பழைய வண்ணாரப்பேட்டை

## ஒலிப்பதிவு

படத்துக்கு ஜூபின் இசையமைத்திருந்தார்.
# பழைய வண்ணாரப்பேட்டை

## வெளியீடு

படம் 2 திசம்பர் 2016 அன்று வெளியிடப்பட்டது. 14 சனவரி 2017 அன்று பொங்கல் அன்று கலைஞர் தொலைக்காட்சியில் ஒளிபரப்ப உரிமை விற்கப்பட்டது.
# பழைய வண்ணாரப்பேட்டை

## வரவேற்பு

இப்படம் விமர்சகர்கள் மற்றும் பார்வையாளர்களிடமிருந்து பாராட்டைப் பெற்றது. சிஃபி 5க்கு 3 நட்சத்திரங்களைக் கொடுத்தது.  
தி டெக்கன் குரோனிக்களின் அனுபமா சுப்ரமணியம், "ஒளிப்பதிவாளர் பரூக் தனது ஒளியமைப்புடன் ஒரு சிறந்த வேலையைச் செய்கிறார். மேலும், திரைப்படத்தின் சூழலை உயிர்ப்பிக்கிறார். இசை செயல்பாட்டுக்குரியது. ஒரு அறிமுக வீரரின் நேர்மையான முயற்சி- கண்டிப்பாக பார்க்க வேண்டியது!" என்று எழுதினார்.  
தி டைம்ஸ் ஆஃப் இந்தியாவைச் சேர்ந்த எம் சுகந்த், வட சென்னையின் 'இரவு நேர காட்சிகளை' மிகவும் யதார்த்தமாகப் படம்பிடித்த ஒளிப்பதிவாளர் பரூக்கின் நல்ல ஆதரவுடன் திரைப்படத் தயாரிப்பில் இயக்குநர் நம்பிக்கையைக் காட்டுவதாகக் கூறி படத்தை 3/5 நட்சத்திரங்களுடன் மதிப்பிட்டார். படம் உண்மையில் குறைந்த செலவில் தயாரிக்கப்பட்டது.
# பிலாகி

**பிலாகி** (*Bilagi*) என்பது இந்தியாவின் கர்நாடகாவின் பாகல்கோட் மாவட்டத்திலுள்ள ஒரு பேரூராட்சி நகரமும், வட்டமும் ஆகும். இது பாகல்கோட் மாவட்டத் தலைமையகத்திலிருந்து 19.5 கி.மீ. தொலைவில் இருக்கிறது. இங்கிருக்கும் மக்களின் முக்கிய தொழில் விவசாயம். பெரும்பாலான விவசாயிகள் கரும்பு பயிரிடுகின்றனர்.
# பிலாகி

## வரலாறு

இந்த ஊரில் ஹசன் டோங்ரி என்ற தர்கா உள்ளது. இங்கு மொகரம் பண்டிகை சிறப்பாக கொண்டாடப்படுகிறது. நகருக்குத் தெற்கே ஒரு கி.மீ. தொலைவில் மலைகளால் சூழப்பட்ட சித்தேஸ்வரர் கோவில் உள்ளது. கோயிலின் அடிச்சுவற்றில் 1695-96ஆம் ஆண்டு கல்வெட்டு உள்ளது. இது வஜிர் ஹைதர் கானின் துணை அதிகாரியான கந்தேராவ் திம்மாஜியால் கிழக்கு வாசல் கட்டப்பட்டதை பதிவு செய்கிறது.
# பிலாகி

## நிலவியல்

பில்கி நகரம் இல் அமைந்துள்ளது. இது சராசரியாக 509 மீட்டர்கள் (1669 அடி) உயரத்தில் உள்ளது.  
இது 782 சதுர கிலோமீட்டர் (301.9 ச.மை) பரப்பளவில் 16°-03′ முதல் 16°-32′ வடக்கு அட்சரேகை மற்றும் 75°-73′ முதல் 76°-49′ கிழக்கு தீர்க்கரேகை வரை அமைந்துள்ளது. வடக்கே பீசப்பூர் மாவட்டத்தின் விஜயபுரா வட்டம், மேற்கில் முதோல் வட்டம், தெற்கிலும் தென்கிழக்கிலும் பாகல்கோட், வடக்கே ஜமகண்டி ஆகியவை இதன் எல்லைகளாக உள்ளது. கிருஷ்ணா நீர்த்தேக்கம் இதன் வடக்கு எல்லையாக அமைகிறது. இந்த இடத்திற்கு அருகில் தேசிய நெடுஞ்சாலை 52 (இந்தியா) செல்கிறது.
# பிலாகி

## மக்கள் தொகை

2001 இந்திய மக்கள் தொகை கணக்கெடுப்பின்படி, பிலாகி நகரத்தின் மக்கள் தொகை 15,464 ஆகும். மக்கள் தொகையில் ஆண்கள் 50%, பெண்கள் 50%. பிலாகியின் சராசரி கல்வியறிவு விகிதம் 58%. இது தேசிய சராசரியான 59.5% ஐ விடக் குறைவு. இதில் ஆண்களின் கல்வியறிவு 66% எனவும், பெண்களின் கல்வியறிவு 49% எனவும் உள்ளது. மக்கள் தொகையில் 16% பேர் 6 வயதுக்குட்பட்டவர்கள்.
# பிலாகி

## வட்டத்தின் பிரிவுகள்

பிலாகியின் தலைமையக நகரத்தைத் தவிர, பிலாகி வட்டத்தில் இருபது கிராம ஊராட்சி கிராமங்கள் உள்ளன. அவை ஒன்று முதல் ஏழு துணை கிராமங்களை நிர்வகிக்கின்றன.
# பிலாகி

## கலாச்சாரம்

நகரத்திற்கு வடக்கே அரேட்டினா பாவி ('ஆறு காளை கிணறு') என்கிற ஒரே கல்லால் மூடப்பட்ட குளம் அல்லது கிணறு உள்ளது. கிணற்றின் உள்ளே சிவனுக்கு கோயில் உள்ளது; இருப்பினும், இலிங்கம் உடைந்து காணப்படுகிறது. எனவே வழிபாடு எதுவும் நடைபெறுவதில்லை. கிணற்றின் சுவர்களில் கன்னடம், பாரசீக மொழிகளில் கல்வெட்டுகள் உள்ளன. அவை 1708இல் அதன் கட்டுமானத்தைப் பதிவு செய்கின்றன
# பிலாகி

## குறிப்பிடத்தக்கவர்கள்

- பிரபல நடிகையும் பாடகியுமான அமிர்பாய் கர்னாடகி பிலாகியில் பிறந்தார்.
# மென் இன் பிளாக் 2

**மென் இன் பிளாக் 2** (Men in Black 2) என்பது 2002 ஆம் ஆண்டு இயக்குநர் பாரி சோனென்ஃபெல்டு இயக்கத்தில் வெளியான அமெரிக்க நாட்டு அறிவியல் புனைவு அதிரடி நகைச்சுவைத் திரைப்படம் ஆகும். இது 1997 ஆம் ஆண்டு வெளியான மென் இன் பிளாக் திரைப்படத்தின் தொடர்ச்சியாகவும், இதே பெயரில் வெளியான மார்வெல் வரைகதையை அடிப்படையாக கொண்டு கொலம்பியா பிக்சர்ஸ் உடன் இணைந்து ஆம்ப்ளின் என்டர்டெயின்மென்ட்டு மற்றும் பார்க்சு/மெக்டொனால்ட் புரொடக்சன்சு போன்ற நிறுவனங்கள் தயாரிக்க சோனி பிக்சர்ஸ் இரிலீசிங் மூலம் உலகம் முழுவதும் விநியோகம் செய்யப்பட்டது.  
வால்டர் எஃப். பார்க்சு மற்றும் லாரி மெக்டொனால்டு ஆகியோர் தயாரிக்கும் இந்த திரைப்படத்தில் டொமி லீ ஜோன்சு, வில் சிமித், லாரா ஃபிளின் பாயில்,
ஜானி நாக்ஸ்வில்லே, ரொசாரியோ டாசன், டோனி சல்ஹூப் மற்றும் ரிப் டோன் ஆகியோர் நடித்துள்ளார்கள்.  
ஏஜென்ட் ஜே மென் இன் பிளாக் நிறுவனத்தில் ஏஜென்ட் கேவைக் கண்டுபிடித்து மீண்டும் நிறுவனத்தில் சேர்ப்பதற்கான முயற்சியை மையமாகக் கொண்டு கதை அமைக்கப்பட்டுள்ளது. ஏனெனில் பூமியில் பாதுகாப்புக்கான அண்மைய அச்சுறுத்தலை எவ்வாறு சமாளிப்பது என்பது ஏஜென்ட் கே க்கு மட்டுமே தெரியும் என்பதாகும்.  
மென் இன் பிளாக் 2 படம் ஜூலை 3, 2002 அன்று கொலம்பியா பிக்சர்ஸ் மூலம் உலகம் முழுவதும் வெளியாகி, விமர்சகர்களிடமிருந்து கலவையான விமர்சனங்களைப் பெற்று உலகளவில் $441.8 மில்லியனுக்கு அதிகமாக வசூலித்தது. இந்தத் திரைப்படத்தைத் தொடர்ந்து 2012 இல் மென் இன் பிளாக் 3 மற்றும் 2019 இல் மென் இன் பிளாக்: இன்டர்நேஷனல் ஆகியவை வெளியானது.
# இல்கல் புடவை

**இல்கல் புடவை** (*Ilkal sari*) என்பது ஒரு பாரம்பரிய புடவை வகையாகும். இது இந்தியாவில் பொதுவான பெண்களின் உடையாக விளங்குகிறது. இல்கல் புடவை இந்தியாவின் கர்நாடகா மாநிலத்தின் பாகல்கோட் மாவட்டத்திலுள்ள இல்கல் நகரத்திலிருந்து அதன் பெயரைப் பெற்றது. இல்கல் புடவை பருத்தியிலான பாவு, ஓரத்திற்கும், புடவையின் பல்லு பகுதிக்கும் செயற்கைப் பட்டு ஆகியவற்றைப் பயன்படுத்தி நெய்யப்படுகின்றன. சில சமயங்களில் செயற்கைப் பட்டுக்குப் பதிலாக தூயப் பட்டும் பயன்படுத்தப்படுகிறது. இல்கல் புடவைக்கு புவியியல் சார்ந்த குறியீடு வழங்கப்பட்டுள்ளது. அதன் GI குறிச்சொல் எண் 76 ஆகும்
# இல்கல் புடவை

## வரலாறு

இல்கல் நகரம் ஒரு பண்டைய நெசவு மையமாக இருந்துள்ளது. இங்கு கி.பி 8 ஆம் நூற்றாண்டிலேயே நெசவு தொடங்கியுள்ளது. இந்த புடவைகளின் வளர்ச்சிக்கு பெல்லாரி நகரமும் அதைச் சுற்றியுள்ள உள்ளூர் தலைவர்கள் வழங்கிய ஆதரவே காரணம். மேலும், உள்ளூரிலேயே மூலப்பொருட்கள் கிடைப்பதும் இந்தப் புடவையின் வளர்ச்சிக்கு உதவியது. இல்கல் நகரில் சுமார் 20000 பேர் புடவை நெசவுத் தொழிலில் ஈடுபட்டுள்ளனர்.
# இல்கல் புடவை

## உற்பத்தி

இல்கல் புடவைகளை நெசவு செய்வது பெரும்பாலும் உள்ளரங்குகளிலேயே நடைபெறும் ஒரு செயலாகும். இது அடிப்படையில் பெண் உறுப்பினர்கள் பங்கேற்பதை உள்ளடக்கிய ஒரு வீட்டு நிறுவனமாகும். கைத்தறியின் உதவியுடன் ஒரு புடவை நெய்ய சுமார் 7 நாட்கள் ஆகும். விசைத்தறியின் உதவியாலும் நெசவு செய்யப்படுகிறது.
# இல்கல் புடவை

## இவற்றையும் காண்க

- பீதர் கலன்
- பைதாகி மிளகாய்
- நாவல்குந்த் கம்பளம்
# நாவல்குந்த் கம்பளம்

**நாவல்குந்த் கம்பளம்** (*Navalgund durrie*) **நாவல்குந்த் துரிகலு** எனவும் அறியப்படும் இது இந்தியாவில் இந்திய புவிசார் குறியீடுகள் பட்டியலில் குறியிடப்பட்ட பறவைகள் மற்றும் விலங்கு வடிவமைப்புகளுடன் நெய்யப்படும் ஓர் கம்பளமாகும். இது பெரும்பாலும் இந்தியாவின் கர்நாடகாவின் தார்வாட் மாவட்டத்தில் வடிவமைப்பக்கப்படுகிறது.  
வர்த்தகம் தொடர்பான அறிவுசார் சொத்துரிமைகள் ஒப்பந்தத்தின் புவியியல் குறிப்பின் கீழ் பாதுகாப்பிற்காக இந்தக் கம்பளங்கள் பதிவு செய்யப்பட்டுள்ளது. 2011 இல், இது இந்திய புவிசார் குறியீடுகள் பட்டியல் சட்டம் 1999ன் கீழ் "நாவல்குந்த் கம்பளங்கள்" என்று பட்டியலிடப்பட்டது.
# நாவல்குந்த் கம்பளம்

## அமைவிடம்

கையால் செய்யப்பட்ட நாவல்குந்த் கம்பளங்கள் தயாரிக்கப்படும் நாவல்குந்த் நகரம் என்றபுவியியல் ஒருங்கிணைப்புகளுக்குள் அமைந்துள்ளது.
# நாவல்குந்த் கம்பளம்

## வரலாறு

கன்னட மொழியில் "ஜும்கானா" குல்லு என்றும் அழைக்கப்படும் நாவல்குந்த் துரிகலு, ஆரம்பத்தில் அலி ஆதில் ஷாவின் ஆட்சியின் போது ஜம்கான் குல்லியில் வசித்து வந்த பிஜாப்பூரின் நெசவாளர்களின் குழுவால் செய்யப்பட்டது. ஆதில் ஷாக்களுக்கும் விஜயநகரப் பேரரசுக்கும் இடையிலான போரின் விளைவாக, ஜம்கான் நெசவாளர்கள் தங்கள் வணிகத்தைத் தொடர பாதுகாப்பான இடத்தைத் தேடினர், எனவே நாவல்குந்திற்கு குடிபெயர்ந்தனர். ஆரம்பத்தில் முத்து வியாபாரம் செய்து வ்ந்த இவர்கள், பின்னர் நகரத்தில் குடியேறி, தறிகளை நிறுவி துரிகல்லுவை நெய்தனர்.  
இவ்வகை கம்பளங்கள் சமூகத்தைச் சேர்ந்த பெண்களால் வீட்டில் விசைத்தறிகளை இயக்கி பிரத்தியேகமாக தயாரிக்கின்றனர். ஒரு காலத்தில், இந்த கைவினைப்பொருளில் 75 பெண்கள் பணிபுரிந்தனர். ஆனால் வசதிகள் மற்றும் மோசமான வருமானம் காரணமாக, இப்போது சுமார் 35 பெண்கள் மட்டுமே இதனை நெசவு செய்கிறார்கள். சேக் சயீத் சமூகத்தின் பாரம்பரிய முஸ்லிம் பெண்கள் தங்கள் வீடுகளுக்குள் அடைத்து வைக்கப்பட்டனர். எனவே இந்த கைவினை அவர்களின் தனிப்பட்ட கலாச்சாரத்திற்கும், வாழ்க்கைக்கும் ஒரு ஆதரவாக இருந்தது. இந்த வகை கம்பளங்கள் வேறு எந்த இடத்திலும் செய்யப்படுவதில்லை. கைவினைஞர்கள் இதனை நெசவு செய்யும் தங்கள் கலையைப் பற்றி மிகவும் ரகசியமாக வைத்திருக்கிறார்கள். மேலும் இந்த திறன் அவர்களின் மருமகள்களுக்கு மட்டுமே கற்பிக்கப்படுகிறது (திருமணத்திற்குப் பிறகு அவர்கள் வேறு குடும்பத்திற்குச் செல்வதால் அவர்களின் மகள்களுக்கு கற்பிக்கப்படுவதில்லை).
# நாவல்குந்த் கம்பளம்

## உற்பத்தி விவரங்கள்

நாவல்குந்த் கம்பளங்களை உற்பத்தி செய்யும் பல தலைமுறைகளின் பாரம்பரியத்துடன், அவற்றின் விவரக்குறிப்புகளும், உற்பத்தி செயல்முறைகளும் நன்கு ஆவணப்படுத்தப்பட்டுள்ளன.
# வி. ச. பாண்டே

**வினோத் சந்திர பாண்டே** (*V. C. Pande*)(16 பிப்ரவரி 1932 - 7 பிப்ரவரி 2005) என்பவர் ராஜஸ்தான் பிரிவு இந்தியக் குடிமைப்பணி ஊழியர் ஆவார். இவர் 1989-1990-ல் அமைச்சரவை செயலாளராக இருந்தார்.  
அமைச்சரவை செயலாளர்களாகப் பணியாற்றிய பி. டி. பாண்டே மற்றும் கமல் பாண்டே குடும்பத்தில் காஷ்மீரில் வினோத் சந்திர பாண்டே பிறந்தார். கல்லூரிக் கல்வியினை அலகாபாத் பல்கலைக்கழகத்தில் முடித்தார்.  
இவர் 23 திசம்பர் 1989 முதல் 11 திசம்பர் 1990 வரை பிரதம மந்திரி வி. பி. சிங்கின் அமைச்சரவைச் செயலாளராக இருந்தார். வி. பி. சிங் முன்னர் நிதி அமைச்சராக இருந்தபோது வருவாய்த் துறைச் செயலாளராக இருந்தார். வி. பி. சிங்கும் வினோத் சந்திர பாண்டேயும் அலகாபாத் பல்கலைக்கழகத்தில் ஒன்றாகப் படித்தவர்கள்.  
பாண்டே பீகார் (1999-2003), ஜார்கண்ட் (2002-ல் குறுகிய காலம்), மற்றும் அருணாச்சலப் பிரதேசம் (2003-04) ஆகியவற்றின் ஆளுநராக அடல் பிகாரி வாச்பாய் அரசாங்கத்தின் நியமனத்தால் பணியாற்றினார்.  
திருமணம் முடிக்காமலிருந்த இவர், இந்தி, பாலி, சமசுகிருதம் ஆகிய மொழிகளில் புலமை பெற்றவர். இந்தியில் சிறந்த எழுத்தாளராகவும் இருந்தார். அருணாச்சலப் பிரதேசத்தின் ஆளுநர் பதவியிலிருந்து ஓய்வு பெற்றபின் இரண்டு மாதம் கழித்து, உத்தரப் பிரதேசத்தின் நொய்டாவில் இவர் இறந்தார்.
# மஞ்சள் வயிற்றுக் கடல் பாம்பு

**மஞ்சள் வயிற்றுக் கடல் பாம்பு** (*Yellow-bellied sea snake*) என்பது அட்லாண்டிக் பெருங்கடலைத் தவிர உலகெங்கிலும் உள்ள வெப்பமண்டல கடல் நீரில் காணப்படும் ஹைட்ரோஃபினே (கடல் பாம்புகள்) துணைக் குடும்பத்தைச் சேர்ந்த ஒரு நஞ்சுள்ள பாம்பு ஆகும். பல ஆண்டுகளாக, இது மோனோடைபிக் பேரினமான பெலமிஸில் வைக்கப்பட்டது, ஆனால் அண்மைய மூலக்கூறு சான்றுகள் இது ஹைட்ரோஃபிஸ் இனத்திற்குள் இருப்பதைக் குறிக்கிறது.
# மஞ்சள் வயிற்றுக் கடல் பாம்பு

### பரிணாமம்

கடல் பாம்புகள் சுமார் 10 மில்லியன் ஆண்டுகளுக்கு முன்பு முன் பற்கள் கொண்ட ஆஸ்திரலேசியா நச்சுப் பாம்புகளிலிருந்து ( எலாபிடே ) பிரிந்த ஒரு ஒற்றைத்தொகுதிமரபு உயிரினத் தோற்றம்க் குழு ( ஹைட்ரோஃபினே) ஆகும். மஞ்சள் வயிற்றுக் கடல் பாம்பு ஹைட்ரோஃபிஸ் குழுவின் ஒரு பகுதியாகும்.
# மஞ்சள் வயிற்றுக் கடல் பாம்பு

## விளக்கம்

மஞ்சள் வயிற்றுக் கடல் பாம்பு தன் பெயருக்கு ஏற்ப, மஞ்சள் நிற அடிவயிறு மற்றும் பழுப்பு நிற முதுகு என தனித்துவமான இருவண்ண வடிவத்தைக் கொண்டுள்ளது. இதனால் இதை மற்ற கடல் பாம்பு இனங்களிலிருந்து எளிதில் வேறுபடுத்தி காண இயலும். மஞ்சள் வயிற்றுக் கடல் பாம்புகள், பல வகையான கடல் பாம்புகளைப் போலவே, தங்கள் முழு வாழ்க்கையையும் கடலில் வாழும் தகவமைப்பைப் பெற்றுள்ளன. இனச்சேர்க்கை, உண்ணுதல், குட்டிகளை பெற்றெடுத்தல் ( உள்பொரி முட்டைகள் வழியாக) போன்றவை கடலிலேயே நடக்கின்றன. நீர்வாழ் உயிரினங்களுக்கு ஏற்ற தட்டையான உடல் மற்றும் நீச்சலுக்கு ஏற்ற துடுப்பு போன்ற வால் ஆகியவற்றையும் கொண்டுள்ளது. மூக்கில் கடல் நிரை தடுக்கும் வால்வு கடலில் குதிக்கும்போது தோல் வழியாக சுவாசித்தல் போன்ற தனிப் பண்புகளைக் கொண்டுள்ளது. இந்த இனம் தண்ணீரின் மேற்பரப்பில் குதித்து நீந்தும்போது அதற்கு தேவைப்படும் ஆக்சிசன் தேவையில் 33% வரை தோலின் வழியாக எடுத்துக்கொள்ளக்கூடியதாக உள்ளது. கடல் பாம்புகள் கீழ் தாடையில் ஒரு சிறப்பு உப்பு சுரப்பியைக் கொண்டுள்ளன, இது கடல் நீரில் இருந்து உப்பை வடிகட்டுவதாக நம்பப்பட்டது ஆனால் அந்த நோக்கத்திற்காக பயன்படுத்தப்படவில்லை, ஏனெனில் கடல் பாம்புகள் சுத்தமான நீரை மட்டுமே குடிக்கின்றன.